นายกรัฐมนตรี ย้ำ พื้นที่นาปรังนอกเขตชลประทานมีน้ำเพาะปลูกไม่เพียงพอ สั่งทุกหน่วยงานหามาตรการประหยัดน้ำภาคเกษตร
นายกรัฐมนตรี ย้ำ พื้นที่นาปรังนอกเขตชลประทานมีน้ำเพาะปลูกไม่เพียงพอ สั่งทุกหน่วยงานหามาตรการประหยัดน้ำภาคเกษตร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยถึงการรับมือกับสถานการณ์ภัยแล้งว่า ในพื้นที่นอกเขตชลประทานคงไม่มีน้ำเพียงพอสำหรับทำนาปรัง เพราะจะต้องเตรียมน้ำไว้สำหรับการอุปโภคบริโภค จึงขอให้ทุกคนเข้าใจว่าต้องมองปัญหาทั้งหมด พร้อมขอความร่วมมือสำหรับการใช้น้ำของทุกภาคส่วน พร้อมกันนี้ได้สั่งการให้ทุกหน่วยงานมองหาแนวทางการใช้น้ำให้มีความคุ้มค่ามากที่สุดเช่นในภาคการเกษตรที่บางประเทศมีปริมาณการใช้น้ำน้อยกว่าประเทศไทยมากนายกรัฐมนตรี ระบุว่า ขณะนี้รัฐบาลได้เตรียมการนำน้ำบาดาลมาใช้ในกรณีที่น้ำเพื่อการอุปโภคบริโภคขาดแคลน ทั้งนี้ขอให้ทุกคนได้พึ่งพาอาศัยซึ่งกันและกัน ทั้งในส่วนของผู้ใช้น้ำเพื่อการอุปโภคบริโภคและน้ำเพื่อการเกษตร